V rámci Európskej únie funguje európska sieť styčných úradníkov pre návrat (EURLO), európski styční úradníci pre migráciu (EMLO), styční úradníci pre prisťahovalectvo (ILO) a styční úradníci agentúry Frontex. Styční úradníci napomáhajú spolupráci medzi vysielajúcou a prijímajúcou krajinou, resp. presadzujú záujmy vysielajúcej inštitúcie v prijímajúcej krajine (Interpol, Europol). Môžu byť zaradení k výkonným policajným službám dislokovaným na námorných a pozemných hraniciach a letiskách, na hraničných priechodoch a na úsekoch hraníc, ktoré predstavujú osobitný záujem z dôvodu nelegálneho prisťahovalectva do schengenského priestoru. Poskytujú pomoc pri sledovaní a kontrolných opatreniach na vonkajších hraniciach, môžu preskúmavať a zhromažďovať dôkazy vzťahujúce sa na nelegálne prisťahovalectvo a cezhraničnú kriminalitu.
Európski styční úradníci pre migráciu (EMLO), ktorí budú vyslaní do delegácií EÚ v kľúčových krajinách pôvodu alebo tranzitu, by mali uľahčovať spoluprácu s orgánmi týchto krajín pri návrate ich štátnych príslušníkov, ktorí sa neoprávnene zdržujú v EÚ.
zástupcovia reprezentujúci záujmy vysielajúcich štátov, Európskej únie alebo nadnárodných inštitúcií (Interpol) v tretích krajinách v oblasti policajnej spolupráce a v súvislosti s poskytovaním pomoci pri plnení úloh súvisiacich s bezpečnosťou a kontrolou na vonkajších hraniciach, migráciou a ďalšou činnosťou, ktorá spadá do rámca policajných činností
Nariadenie Európskeho parlamentu a Rady (EÚ) 2019/1240 z 20. júna 2019 o vytvorení európskej siete imigračných styčných dôstojníkov.
sieť styčných úradníkov pre prisťahovalectvo